wickkiey/tamil-wikipedia-chunked huggingface dataset:
# 1728

## பிறப்புகள்

- பெப்ரவரி 21 - உருசியாவின் மூன்றாம் பீட்டர் (இ. 1762)
- ஆகத்து 26 - லாம்பர்ட், சுவிட்சர்லாந்து இயற்பியலாளர், வானியலாளர், கணிதவியலர் (இ. 1777)
- அக்டோபர் 27 - ஜேம்ஸ் குக், பிரித்தானிய நாடுகாண் பயணி, கடற்படைத் தளபதி (இ. 1779)
- இரண்டாம் கிருட்டிணராச உடையார், மைசூர் மன்னர் (இ. 1766)
- அழகு முத்துக்கோன் (இ. 1757)
# 1728

## இறப்புகள்

- முதலாம் சரபோஜி, தஞ்சை மன்னர் (பி. 1675)
# சந்திரன் இரத்தினம்

**சந்திரன் இரத்தினம்**இலங்கையைச் சேர்ந்த திரைப்பட உருவாக்குனர் ஆவார். இரத்தினம் பல்வேறு ஹாலிவுட் படங்களை இலங்கையிலும் மலேசியாவிலும் எடுத்துள்ளார். ஸ்டீவன் ஸ்பில்பேர்க்,இவரை "கிழக்குப்பகுதியிலுள்ள ஒரு மதிப்புள்ள நண்பர்" என்று குறிப்பிட்டுள்ளார்.
# சந்திரன் இரத்தினம்

## இவற்றையும்பார்க்க

- ஈவ்லின் ரத்தினம் பண்பாடுகளிடை ஆய்வுகளுக்கான நிறுவனம்
- ஜேம்ஸ் இரத்தினம்
# நக்னசித்தி

**நக்னசித்தி** என்பவள், கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள். **சத்தியை** என்றும் அழைக்கப்படும் இவள், எண்மரில் ஆறாவது ஆவாள். இவள் வரலாறு, பாகவதம், விஷ்ணு புராணம், அரி வம்சம் முதலியவற்றில் சொல்லப்படுகின்றது.  
நக்னசித்தி, அயோத்தியிலிருந்து கோசல நாட்டை ஆண்ட மன்னன் நக்னசித்துவின் மகள் ஆவாள். சத்தியை, கோசலை என்று இவளைப் பொதுவாக அழைக்கிறது பாகவதம் முதலான நூல்கள். மகாபாரதமும், "சத்தியை" என்ற எண்மனையாட்டியரில் ஒருத்தி பற்றிக் குறிப்பிடுகின்றது இவளே தமிழ் மரபில் நப்பின்னையாக அறியப்படுகின்றாள்.
# நக்னசித்தி

## வாழ்க்கை

எண்மனையாட்டி - 19ஆம் நூற்றாண்டு மைசூர் ஓவியம்.]]
நக்னசித்து வளர்த்துவந்த அடங்காக் காளைகள் ஏழினை, மிக நுட்பமாக ஏறுதழுவல் மூலம் வென்று, கண்னன் சத்தியையைக் கரம்பிடித்தான்.அவளது மனத்தன்னேற்புக்கு வந்து தோற்றுப்போன ஏனைய இளவரசர்கள், அவர்கள் துவாரகை திரும்பும் வழியில் தாக்கும் போதும், கண்ணனின் யாதவப்படையும், அருச்சுனனும் இணைந்து, அவர்களைத் தோற்கடித்தனர். "பத்திரவிந்தன்" முதலான பல மைந்தர் அவளுக்கு இருந்ததாக, விஷ்ணு புராணம் சொல்கின்றது.
# நக்னசித்தி

## நப்பின்னை

தமிழ் வழக்கில், கண்ணன் ஏறு தழுவி வென்று மணந்ததாகச் சொல்லப்படும் நப்பின்னையே இவள் என்ற கருத்துக் காணப்படுகின்றது. எனினும், நப்பின்னையை மிதிலை இளவரசியாகவும், சத்தியையை, அயோத்தி இளவரசியாகவும் சொல்வது பிரதான வேறுபாடாகும். மேலும், தமிழில் வழங்குவதுபோல், இவள் கண்ணனுக்கு யசோதை வழியில் முறைமைத்துனி என்பதற்கான சான்றுகள் வடமொழி இலக்கியங்களில் கிடைக்கவில்லை. எவ்வாறாயினும், நப்பின்னையை நிகர்க்கக் கூடிய ஒரேயொரு வடநாட்டுத் தொன்மம், நக்னசித்தி மாத்திரமே.  
ஒரு புராணக் கதையில், கோசல அரசர் நக்நஜித்தின் மகள் நக்நஜிதி, பிறந்தபோது சத்யா என்ற பெயருடன் அழைக்கப்பட்டதாக கூறப்படுகிறது. சில விளக்கங்களின்படி, பயங்கரமான வெள்ளத்தில் தங்களின் குழந்தையை இழந்த நக்நஜிதியின் பெற்றோர்கள், அக்குலந்தையாய் யசோதையின் சகோதரன் கொம்பகன் தத்தெடுத்தார். சோதமா அவரது தத்தெடுக்கப்பட்ட சகோதரராக இருந்தார்.  
அவள் கிருஷ்ணருடன் வளர்ந்தார், மேலும் அவர்களுடைய பெற்றோர் இருவரையும் திருமணம் செய்ய திட்டமிட்டனர். ஒரு நாள், அறியாமல், தனது சகோதரனை கிருஷ்ணருடன் விளையாட விட மறுத்தார். இதனால், கோபமடைந்த அவரது சகோதரர், “நீ கிருஷ்ணரிடமிருந்து பிரிந்து இருப்பாய்” என்று சாபம் அளித்தார். பின்னர் கம்சனை கொல்ல கிருஷ்ணர் கோகுலத்தை விட்டு சென்றபோது, அந்த சாபம் செயல்பட்டது, மேலும் நக்நஜிதி மனம் உடைந்து போனாள்.  
சிறிது காலத்துக்கு பிறகு, நக்நஜித் மன்னர் ஒரு யக்ஞம் நடத்தி, தன் மகளின் இருப்பிடத்தை கண்டுபிடித்தார். அதன் பின்னர் அவள் கோசலாவுக்கு திரும்பினார். இதைப் பற்றி அறிந்த கிருஷ்ணர் தன் காதலை அடைவதற்கு முயன்று கோசலாவுக்கு பயணம் செய்தார். அங்கே, கோசல மக்களின் வாழ்க்கையை தொந்தரவு செய்த எரி மழையை நகரத்திலிருந்து தூக்கி கடலுக்குள் எறிந்து அழித்து விட்டார். தன் திறனைக் காட்டி நகரத்தை காப்பாற்றியதால், கிருஷ்ணர் சத்யாவை (நப்பினை அல்லது நக்நஜிதி) திருமணம் செய்யும் உரிமையைப் பெற்றார்
# நக்னசித்தி

## மேலும் பார்க்க

- எண்மனையாட்டி
- நப்பின்னை
- ராதை
# இலக்குமணை

எண்மனையாட்டி - 19ஆம் நூற்றாண்டு மைசூர் ஓவியம்.]]  
**இலக்குமணை** என்பவள், கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள். எண்மரில் இவள் எட்டாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரிவம்சம், முதலியவற்றில் சொல்லப்படுகின்றது.
# இலக்குமணை

## தொன்மங்கள்

வீணை வாசிப்பதில் வல்லவரான  
பாகவத புராணம்: மத்திர நாட்டின் பெயர் தெரியா மன்னன் ஒருவனின் மகளாகவும், நற்குணங்கள் வாய்ந்தவளாகவும் இலக்குமணையை இனங்காட்டுகின்றது.  
பத்ம புராணம்: மத்திரநாட்டு மன்னனை, "பிருகத்சேனன்"' என்று அடையாளம் காட்டுகின்றது.  
அரி வம்சம்: இதுவும் அவளை "சாருகாசினி'' என்கின்றது. எனினும் விஷ்ணு புராணம் போலவே, மத்திரநாட்டுடன் இணைக்கவில்லை. "சுபீமை" எனும் பெயருடன் வேறொருத்தியை "மாத்திரி" என்ற பெயரில் எண்மனையாட்டியரில் ஒருத்தியாகக் குறிப்பிடுகின்றது.  
இலக்குமணைக்கு, அவள் தந்தை வைத்த மணத்தன்னேற்பில் கண்ணன் அவளைக் கவர்ந்துகொண்டதாக, பாகவத புராணம் விவரிக்கின்றது. இன்னொரு கதையில், ஜராசந்தன், துரியோதனன் ஆகியோரே தவறவிட்ட விற்போட்டியொன்றில் வென்று, அவளைக் கண்ணன் மாலையிட்டதாகச் சொல்லப்படுகின்றது.அப்போட்டியில் அருச்சுனன் பங்குபற்றி, வேண்டுமென்றே தோற்றுப்போனதாகவும் பீமன் போட்டியில் கலந்துகொள்ளாது தவிர்த்ததாகவும் அக்கதை நீள்கின்றது.  
கண்னனும் அவனது எண்மனையாட்டியரும் ஒருமுறை அத்தினாபுரம் சென்றபோது,. நாணமும் கம்பீரமும் நிறைந்த இலக்குமணை, தன்னைக் கண்ணன் மணந்த வரலாற்றை திரௌபதியிடம் விவரிக்கின்றாள்.
# இலக்குமணை

## பிற்கால வாழ்க்கை

பாகவத புராணத்தின் படி, பிரகோசன், கத்திரவான், சிங்கன், பலன், பிரபலன், ஊர்த்துவகன், மகாசக்தி. சகன், ஓயன், அபராயிதன் என்று அவளுக்கு பத்துக் குழந்தைகள். விஷ்ணு புராணம், அவளுக்கு கத்திரவான் முதலான பல மைந்தர் இருந்ததைச் சுட்டிக் காட்டுகின்றது.
# இலக்குமணை

## மேலும் பார்க்க

- எண்மனையாட்டி
- நப்பின்னை
- ராதை
# மித்திரவிந்தை

எண்மனையாட்டி - 19ஆம் நூற்றாண்டு மைசூர் ஓவியம்.]]  
**மித்திரவிந்தை** என்பவள், கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள். எண்மரில் இவள் ஐந்தாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரிவம்சம், முதலியவற்றில் சொல்லப்படுகின்றது.
# மித்திரவிந்தை

## வாழ்க்கை

பாகவதம், இவள் குந்தியின் தமக்கை இராசாத்தி தேவி்யினதும், அவந்தி நாட்டரசன் ஜெயசேனனதும் மகள் என்கின்றது. இவளது தமையர்களான விந்தன், அனுவிந்தன் துரியோதனனின் தோழர்கள் என்றும் அது சொல்கின்றது. விஷ்ணு புராணத்தில் மித்திரவிந்தை, "சைப்பியை" ( சிபி வம்சத்தவள்) என்ற பெயரால் அவள் சுட்டப்படுகின்றாள். அரி வம்சம் கூறுவதன் படி, அவள் சிபி மன்னனின் மகளான "சுதத்தை".  
பாகவதத்தில், மித்திரவிந்தையின் கண்ணனுடனான திருமணம், சுருக்கமாகச் சொல்லப்பட்டிருக்கின்றது. அவளது குடும்பத்தவர், அவளைத் துரியோதனனுக்கு மணக்க முடிவு செய்திருந்ததாகவும், அவளோ கண்னனைக் காதலித்ததாகவும், அவளுக்கு வைக்கப்பட்ட மணத்தன்னேற்பில், கண்ணன் அவளைக் கவர்ந்து சென்றதாகவும் பாகவதம் சொல்கின்றது.  
விருகன், கர்சன், அண்ணிலன், கிரீத்திரன், வர்த்தனன், உன்னடன், மகாம்சன், பவணன், வக்கினி, சுதி எனும் பதின்மர் மித்திரவிந்தையின் மைந்தர்களாகச் சொல்லப்படுகின்றனர். சங்கிராமசித்து முதலான பல மைந்தர்கள் அவளுக்கு இருந்ததாக விஷ்ணு புராணம் சொல்கின்றது.
# மித்திரவிந்தை

## மேலும் பார்க்க

- எண்மனையாட்டி
- நப்பின்னை
- ராதை
# காரை அலம்பமரம்

'']]  
**காரை அலம்பமரம்** (Canthium dicoccum) என்பது பேரின வகைத்தாவரம் ஆகும். மரம்போல் வளர்ந்து பூப்பூத்து காய்காய்க்கும் வகையைச் சேர்ந்தது. இவை பெரும் காடுகளாக வளரும். இதன் கிளைகளில் மேல் முள் காணப்படுகிறது. இதன் கனி உணவாகப் பயன்படுகிறது.
# காரை அலம்பமரம்

## பரவல்

*காரை அலம்பமரம்* என்ற இந்த மரம் இந்தியா, இலங்கை, மற்றும் உலகின் பலபகுதிகளிலும் காணப்படுகிறது.
# ஆதொண்டை

**ஆதொண்டை** (Capparis) என்பது முள்ளுள்ள ஒரு கொடி ஆகும். இந்தத் தாவரம் இந்திய துணைக்கண்டப்பகுதியிலும், சீனாவின் ஒரு சில பகுதிகளிலும் காணப்படுகிறது. இது புதர் போல் வளரும் தன்மை கொண்டது. இதன் இலைகளின் மேல் வண்ணத்துப்பூச்சிகள் முட்டையை இட்டுச்செல்லுகின்றன. இத்தாவரம் எலிகளின் வயிற்றுப்போக்கினைக் குணப்படுத்த உதவுகின்றது.  
இது வேலிகளிலும் தனிமரங்களின் மீதும் படர்ந்திருக்கும். பூத்திருக்கும்போது மிகவும் அழகாகத் தோன்றும். இலை தனியிலை; இலையடிச் செதில் முள்ளாக மாறி இருக்கும். இளம் பாகங்களைத் துருப்போன்ற நிறமுள்ள நுண் மயிர் மூடியிருக்கும். புறவிதழ் 4; அகவிதழ் 4. கேசரம் பல. சூலகம் சூல்காம்பின் முனையிலிருக்கும். கனி சற்று நீண்டு உருண்டிருக்கும். விதைகள் மிகப்பல. சுவர் ஒட்டு முறையில் அமைந்திருக்கும். காயை வற்றல் போடுவார்கள். இந்த தாவரத்தின் பாகங்கள் நாட்டு மருத்துவத்தில் பயன்படுத்தபடுகிறது.  
=
# கத்திரிநத்தம் காளகஸ்தீஸ்வரர் கோயில்

**கத்திரிநத்தம் காளகஸ்தீஸ்வரர் கோயில்**, தமிழ்நாடு, தஞ்சை மாவட்டம், தஞ்சாவூர் அருகே உள்ள கத்திரிநத்தம் என்னும் சிற்றூரில் அமைந்துள்ள சிவன் கோயிலாகும். இவ்வூரை சப்தரிஷிநத்தம் என்றும் அழைக்கின்றனர்.
# கத்திரிநத்தம் காளகஸ்தீஸ்வரர் கோயில்

## அமைவிடம்

இக்கோயில் தஞ்சாவூர்-நாகப்பட்டினம் சாலையில் புன்னைநல்லூர் மாரியம்மன் கோயிலிலிருந்து 2 கி.மீ. தொலைவில் அமைந்துள்ளது.
# கத்திரிநத்தம் காளகஸ்தீஸ்வரர் கோயில்

## இறைவன், இறைவி

இக்கோயிலிலுள்ள மூலவர் காளகஸ்தீஸ்வரர் ஆவார். மூலவர் சன்னதியின் முன்பாக நந்தியும் பலிபீடமும் உள்ளன. அருகே பைரவர், நாவுக்கரசர் சிலைகள் உள்ளன. அருகே தனியாக ஒரு லிங்க பானம் உள்ளது. கருவறையைச் சுற்றி வெளியே அமைந்துள்ள திருச்சுற்றில் கன்னிமூலை விநாயகர், வள்ளி தெய்வானையுடன் கூடிய சுப்பிரமணியர், கஜலட்சுமி, கால பைரவர், நவக்கிரகம், சனீஸ்வரன் ஆகியோருக்கான தனித்தனி சன்னதிகள் உள்ளன. கருவறை கோஷ்டத்தில் தட்சிணாமூர்த்தி, அர்த்தநாரீஸ்வரர், பிரம்மா, துர்க்கை ஆகியோர் உள்ளனர். மூலவர் சன்னதியின் இடப்புறம் அம்மன் சன்னதி உள்ளது. இங்குள்ள அம்மன் ஞானாம்பிகை ஆவார். அம்மன் சன்னதியின் கருவறை கோஷ்டத்தில் வைஷ்ணவி, பிராமணி, இந்திராணி உள்ளனர்.
# கத்திரிநத்தம் காளகஸ்தீஸ்வரர் கோயில்

## குடமுழுக்கு

இக்கோயில் 30.6.1955 மற்றும் 5.6.2011இல் குடமுழுக்கு ஆனதற்கான கல்வெட்டுக்குறிப்புகள் உள்ளன.
# பத்திரை (கண்ணன் தேவி)

எண்மனையாட்டி - 19ஆம் நூற்றாண்டு மைசூர் ஓவியம்.]]  
**பத்திரை** என்பவள், கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள். எண்மரில் இவள் ஏழாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரிவம்சம், முதலியவற்றில் சொல்லப்படுகின்றது.
# பத்திரை (கண்ணன் தேவி)

## வாழ்க்கை

கேகய நாட்டின் இளவரசி என்பதால், இவள் கைகேயி எனப்படுகின்றாள். திருட்டகேது மற்றும் குந்தியின் சகோதரியான சுருதகீர்த்தி ஆகியோரின் மகள் இவள். மணத்தன்னேற்பில் இவள் கண்ணனைத் தன் நாயகனாக வரித்துக் கொண்டாள்.  
சங்கிராமசித்து, பிருகச்சேனன், சூரன், பிராகரணன், ஆர்சித்து, சயன், சுபத்திரன், வாமன், ஆயுர், சத்தியகன் என மித்திரவிந்தைக்குப் பத்து மைந்தர் என்கின்றது பாகவதம் கண்ணனின் மறைவுக்குப் பின், அவனது ஏனைய தேவியர் போலவே இவளும் உடன்கட்டையேறித் தன்னுயிரை மாய்த்துக் கொண்டாள்.
# பத்திரை (கண்ணன் தேவி)

## பத்திரா கல்யாணம்

"பத்திரா கல்யாணம்" என்னும் நூல் தெலுங்கில், கலாநிதி.கே..வி.கிருஷ்ணகுமாரி என்பவரால் இயற்றப்பட்டுள்ளது. பத்திரையின் அழகு, காதல், அவளுக்கும் கண்ணனுக்கும் நடந்த திருமணம் என்பவற்றை அந்நூல் அழகுற வர்ணிக்கின்றது.
# பத்திரை (கண்ணன் தேவி)

## இதனையும் காண்க

- எண்மனையாட்டி
- நப்பினை
- ராதை
# இருபுரோமின் ஓராக்சைடு

**இருபுரோமின் ஓராக்சைடு** *(Dibromine monoxide)* என்பது Br<sub>2</sub>O. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோமின் அயனியும் ஆக்சிசன் அயனியும் சேர்ந்து உருவாகும் இவ்வுப்பு அடர்பழுப்பு நிறத்தில் காணப்படுகிறது. – 40 <sup>0</sup> செல்சியசு வெப்பநிலையில் நிலைப்புத் தன்மையுடன் இருக்கும் இச்சேர்மம் புரோமினேற்ற வினைகளில் பயன்படுத்தப்படுகிறது
# இருபுரோமின் ஓராக்சைடு

## வினைகள்

புரோமின் ஆவி அல்லது புரோமின் கரைசலை தாழ் வெப்பநிலையில் கார்பன் நாற்குளோரைடு மற்றும் பாதரச(II) ஆக்சைடுடன் சேர்த்துவினைபுரியச் செய்தால் இருபுரோமின் ஓராக்சைடு உருவாகிறது.:  
:2 Br<sub>2</sub> + HgO → HgBr<sub>2</sub>·2H<sub>2</sub>O + Br<sub>2</sub>O  
புரோமின் ஈராக்சைடை வெப்ப இயக்கவியல் சிதைவுக்கு உட்படுத்துவதாலும் அல்லது 1:5 என்ற விகிதத்தில் புரோமின் மற்றும் ஆக்சிசன் வாயுக்களின் கலவையில் மின்சாரத்தைச் செலுத்துவதாலும் இருகுளோரின் ஓராக்சைடைத் தயாரிக்கலாம்.
# குரோமியம்(II) புரோமைடு

**குரோமியம்(II) புரோமைடு** *(Chromium(II) bromide)* CrBr<sub>2</sub> மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
# குரோமியம்(II) புரோமைடு

## தொகுப்புமுறை தயாரிப்பு

குரோமியம்(III) புரோமைடுடன் (CrBr3) 350 முதல் 400 0 செல்சியசு வெப்பநிலையில் ஐதரசன் வாயு செலுத்தப்பட்டால் அது குரோமியம்(II) புரோமைடாக ஒடுக்கம் அடைகிறது. உடன் விளைபொருளாக ஐதரோ புரோமிக் அமிலமும் உண்டாகிறது.
# பறக்கும் பாம்பு

**பறக்கும் பாம்பு**(Chrysopelea ornata) அல்லது **தங்க மரப் பாம்பு**, **அழகு பறக்கும் பாம்பு**, **தங்க பறக்கும் பாம்பு** என்பது ஒரு நஞ்சில்லா பாம்பு ஆகும். இப்பாம்புகள் தெற்கு ஆசியா, தென்கிழக்கு ஆசியா பகுதிகளில் காணப்படுகிறது.
# பறக்கும் பாம்பு

## விளக்கம்

இப்பாம்புகள் பொதுவாக பச்சை நிறம் கொண்டதாகவும், கருப்பு குறுக்கு கோடுகளும், மஞ்சள், சிவப்பு நிற பாகங்களும் கொண்டிருக்கும். இதன் உடல் மெலிந்து வழவழப்பான செதில்களுடன் இருக்கும். இதற்கு சுருங்கிய கழுத்தும், மழுங்கிய மூக்கும் பெரிய கண்களும், தட்டையான தலையும் கொண்டிருக்கும். முதிர்வு நீளம் சுமார் 1 மீ (3.3 அடி) ஆகும்.
- பெங்காலி - কালনাগিনী (Kaalnagini), উড়ন্ত সাপ, উড়াল মহারাজ সাপ, সুন্দরী সাপ, কালসাপ, কালনাগ
- கொங்கனி - Naneto
# பறக்கும் பாம்பு

## புவியியல் எல்லை

இந்தியா (வட வங்காளம்), வங்கதேசம், இலங்கை, மியான்மர், தாய்லாந்து, மேற்கு மலேசியா, லாவோஸ், கம்போடியா, வியட்நாம், சீனா ( ஹாங்காங், ஹைனன், யுன்னான் ), இந்தோனேசியா ( சுமத்ரா, ஜாவா, போர்னியோ, சுலாவெசி), பிலிப்பைன்ஸ் .போன்ற இடங்களில் காணப்படுகிறது.
இந்தியாவில் இந்த பாம்புகள் மேற்குத் தொடர்ச்சி மலைத்தொடர் உத்தரப் பிரதேசத்தின் மலைப்பகுதிகள் , வட பீகார் , வட , மேற்கு வங்கம் இது பறவை முட்டைகள் மற்றும் பூச்சிகள் போன்றவற்றையும் உண்ணும்.
# பறக்கும் பாம்பு

## பறத்தல்

இப்பாம்புகள் தன் எதிரிகளான விலங்குகளிடமிருந்து தப்பிக்க, அல்லது தன் இரையை பிடிக்க, அல்லது காட்டினுள் நகர மரத்தில் இருந்து மரம் தாவ கிளைடர் எனப்படும் சறுக்கு வானூர்தி போல காற்றில் மிதந்து செல்ல்கிறது. இது தன் விலா எலும்புகளால் தன் அடிப்பகுதி தசைகளை விரித்து தலைகீழ் u போல ஆக்கி காற்றில் உந்தி மிதந்து மரத்தில் இருந்து மரம் தாவ இயலுகிறது. சில நேரங்களில் மரத்தில் இருந்து தரையில் இறங்கவும் இவ்வுத்தியை பயன்படுத்துகின்றன. இவ்வாறு இப்பாம்புகள் 100 மீட்டர் வரை கடப்பதாக அறியப்படுகிறது.
# பறக்கும் பாம்பு

## இனப்பெருக்கம்

இப்பாம்புகளின் இனப்பெருக்கம் பற்றி குறைவாகவே அறியப்படுகிறது. இவை முட்டை இட்டு இனப்பெருக்கம் செய்பவை. இவை ஆறு முதல் பன்னிரண்டு முட்டைகள் வரை இடுகின்றன. ஸ்மித் கூற்றின்படி, இனச்சேர்க்கை ஜூன் மாதம் நடைபெறுகிறது. இப்பாம்பு குட்டிகள், 114–152 மிமீ (41⁄2 to 6 அல்குளம்) நீளம் கொண்டவை. பெண்பாம்புகள் 1,093 மிமீ (3 அடி 7இன்ச்) நீளம் இருக்கும்.
# சியரீசின் மீதுள்ள புவியியல் தோற்றங்களின் பட்டியல்

** சியரீசு குறுங்கோளின்** மீதுள்ள புவியியல் தோற்றங்கள் இங்கு பட்டியலிடப்பட்டுள்ளன.  
அதிகாரப்பூர்வ பெயரிடல்</>]]  
உலகளாவிய வானியல் ஒன்றியம் ( IAU) சியரீசு குறுங்கோளின் மேற்பரப்புத் தோற்றங்களுக்குப் பெயரிடுவதற்கு இரண்டு கருப்பொருள்களை அடிப்படையாகக் கொண்டுள்ளது. கிண்ணக் குழிகளுக்கு விவசாயத் தெய்வங்கள் பெயரும் அதனைச் சார்ந்த மற்றவைகளுக்கு விவசாயத் திருவிழாக்களின் பெயரும் இதனடிப்படையிலேயே சூட்டப்படுகின்றன.  
ஆகத்து 2015 நிலவரத்தின்படி உலகளாவிய வானியல் ஒன்றியம் சியரீசின் புவியியல் தோற்றங்களுக்கான பெயர்களை ஏற்று அங்கீகரித்துள்ளது. இவை அனைத்தும் கிண்ணக்குழிகள் என்பது குறிப்பிடத்தக்கதாகும்.
# சியரீசின் மீதுள்ள புவியியல் தோற்றங்களின் பட்டியல்

## கிண்ணக் குழிகள்

சியரீசு குறுங்கோள் பெரும்பாலும் மோதலால் விளைந்த கிண்ணக்குழிகளால் நிறைந்துள்ளது. அவற்றுள் பல மையக்குழி அல்லது ஒளிப்பட்டைகளால் ஆனவையாகும்.  
உலகளாவிய வானியல் ஒன்றியம் முதல் தொகுதியாக 17 பெயர்களை சியரீசு குறுங்கோளின் மீதுள்ள தோற்றங்களுக்காக அங்கீகரித்துள்ளது.20 ° வடக்கில் உள்ள கிண்ணக்குழிகள் வடக்கு அட்சரேகையில் உள்ள கிண்ணக்குழிகளின் பெயர்கள் ஆங்கில எழுத்துகள் A–G இல் துவங்குவனவாகவும் ( வடக்குத் தொலைவில் அசாரி) 20° வடக்கு மற்றும் தெற்கு திசைகளுக்கு இடையில் உள்ள கிண்ணக்குழிகளின் பெயர்கள் ஆங்கில எழுத்துகள் H–R இல் துவங்குவனவாகவும் மேலும் தெற்கில் தொலைவில் உள்ள கிண்ணக்குழிகளின் பெயர்கள் S–Z இல் துவங்குவனவாகவும் இருக்குமாறு பெயரிடப்பட்டன. இதனடிப்படையில் சதேனி கிண்ணக்குழி தென் கோடியில் வைக்கப்பட்டுள்ளது.  
| தோற்றம் | பெயர்க் காரணம் | விட்டம் (km) | படம் |
| --- | --- | --- | --- |
| அசாரி | அசீரியனின் விவசாயக் கடவுள்
<small> | 52 |  |
| கோனிரயா | இன்கா பேரரசின் நம்பிக்கைக்குரிய வளம் நல்கும் சந்திரக் கடவுளின் பெயர் | 136.12 |  |
| தாந்து | கானா பழங்குடி மக்களின் வரகு நடவின் கடவுள் தாந்து | 124.62 |  |
| எழினு | சுமேரியாவின் தானியக் கடவுள் | 119.93 |  |
| பெசோக்கூ | இக்போ இன மக்களின் அபோ மொழியின் சேனைக்கிழங்கு வழங்கும் தெய்வம்
<small> | 70.4 |  |
| காவே | செருமானிய புல்லரிசி வகை அறுவடைப் பெண்தெய்வம் | 84.05 |  |
| அவாலானி | அவாயன்களின் தாவரக் கடவுள் | 31.52 |  |
| கெயிட் | தற்கால துருக்கி நாட்டின் அட்டியன்களின் தானியப் பெண் தெய்வம். | 0.4 |  |
| கெர்வான் | முளைக்கும் மக்காச்சோளத்தின் புனித ஆவி ஓப்பி | 283.88 |  |
| கிர்னிசு | இலித்துவேனியாவின் செர்ரி மரங்களின் பெண் தெய்வம்கிர்னிசு,
<small> | 114.65 |  |
| நாவிசு | அமெரிக்கத் தாயக மக்கள் அகோமாக்களின் வயல்வெளியின் காவல் தெய்வம் | 79.29 |  |
| ஆக்கேட்டார் | உரோமானிய விவசாயக் கடவுள் . | 91.99 |  |
| பியாசி " | சியரீசு குறுங்கோளைக் கண்டறிந்த இத்தாலிய வானியலாளர் |  |  |
| உரோங்கோ | நியூசிலாந்து நாட்டின் மாவொரி மக்களின் அறுவடைக் கடவுள் | 68.35 |  |
| சிந்தானா | கொலம்பியாவின் கோக்கி இனமக்களின் விளைச்சல் தெய்வம் | 60.89 |  |
| தொகாரு | அமெரிக்கத் தாயக பாவ்னி மக்களினத்தின் உணவுக் கடவுள் | 87.35 |  |
| உர்வாரா | பண்டைய இராணியர்களின் தாவரம் மற்றும் இந்தியர்களின் வயல் காக்கும் பெருமதிப்புத் தெய்வம் | 163.23 |  |
| யாலோடு | ஆப்பிரிக்கத் தாக்கொமேயன் இனப் பெண்கள் அறுவடைநாளில் வணங்கும் தெய்வம் | 271 |  |
| சதேனி | சதேனி – சியார்சியா இன மக்களின் அறுவடைத் தெய்வம்]] | 129.23 | } |
# சியரீசின் மீதுள்ள புவியியல் தோற்றங்களின் பட்டியல்

## மலைகள்

சியரீசு குறுங்கோளில் ஒரே ஒரு மலையே அறியப்படுகிறது.  
- சியரீசின் பட்டைக்கூம்பு வடிவ மலைத்தொடர்.  
(வரைபடத்தில் பெசோக்கூ கிண்ணக் குழிக்கு தெற்கில் இருக்கிறது)
# சியரீசின் மீதுள்ள புவியியல் தோற்றங்களின் பட்டியல்

## மிளிரிகள்

- " மிளிரி 1" அவாலானி (கிண்ணக்குழி) யில் உள்ளது.
- " மிளிரி 2" தாந்து (கிண்ணக்குழி) யில் உள்ளது.
- " மிளிரி 3" தொகாரு (கிண்ணக்குழி) யில் உள்ளது
- " மிளிரி 4" நாவிசு (கிண்ணக்குழி) யில் உள்ளது
- " மிளிரி 5" ஆக்கேட்டர் (கிண்ணக்குழி) யில் உள்ளது
# தட்டக்கல் பாறை ஓவியங்கள்

**தட்டக்கல் பாறை ஓவியங்கள்** என்பன, கிருட்டிணகிரி மாவட்டத்தின் போச்சம்பள்ளியச் சேர்ந்த நாகரசம்பள்ளிக்கு அண்மையில் உள்ள தட்டக்கல் என்னும் இடத்தில் உள்ள பாறையொன்றில் காணப்படும் பழங்கால ஓவியங்கள் ஆகும். இப்பகுதியில் பல பெருங்கற்காலப் பண்பாட்டுக்குரிய புதைகுழிகள் காணப்படுகின்றன.
# தட்டக்கல் பாறை ஓவியங்கள்

## ஓவியங்கள்

இவ்வோவியங்களில் பல்வேறு செயற்பாடுகளைச் செய்யும் மனித உருவங்கள் காணப்படுகின்றன. இங்குள்ள ஒரு ஓவியத்தில் மனித உருவங்கள் நின்ற, அமர்ந்த, கிடந்த நிலைகளில் வரையப்பட்டுள்ளன. இவை வெண்ணிறத்தில் வரையப்பட்டுள்ளன.
# கேரள கிராம வங்கி

**கேரள கிராம வங்கி** அல்லது **கேரள கிராமீண் வங்கி** என்பது இந்தியாவின் கேரளத்தில், மலப்புறத்தை தலைமையிடமாகக் கொண்டு செயல்பட்டு வரும் ஊரக வங்கியாகும். 20,000 கோடி இந்திய ரூபாய் அளவிற்கு வர்த்தக நடவடிக்கைகளை மேற்கொள்ளும் இவ்வங்கியானது இந்தியாவில் செயல்பட்டு வரும் ஊரக வங்கிகளில் மிகப்பெரிய வங்கியாகும். இது, இந்திய நடுவன் அரசு, கேரள அரசு, கனரா வங்கி ஆகிவற்றிற்குச் சொந்தமான வங்கியாகும்.  
கேரளத்தில் செயற்பட்டு வரும் வங்கிகளில், மூன்றாவது பெரிய வங்கியான இது, தனது 570 கிளைகள், 4 சேவை மையங்கள், 3 மிகச் சிறிய கிளைகள், 10 மண்டல அலுவலகங்கள், 230க்கும் அதிகமான தானியங்கி பணவழங்கிகள் மற்றும் 294 கிசாக் வங்கி மையங்கள் உடன் சிறப்பாக செயற்பட்டு வருகிறது. இவ்வங்கியின், கடன்-வைப்பு விகிதமானது 100 விழுக்காட்டிற்கும் மேலாக உள்ளது. இந்த விகிதமானது கேரளாவில் செயல்பட்டுவரும் அனைத்து பெரிய வங்கிகளை விட அதிகமாகும்.
# கேரள கிராம வங்கி

## வரலாறு

1973ஆம் ஆண்டில் தொடங்கப்பட்ட வடக்கு மலபார் கிராம வங்கியையும், தெற்கு மலபார் கிராம வங்கியையும் இணைத்து 2013ஆம் ஆண்டில் இவ்வங்கி உருவாக்கப்பட்டது. முழுவதும் அரசுக்கு சொந்தமான இவ்வங்கி அதன் சமூக கடமைகளைப் பூர்த்தி செய்வதிலும், மத்திய, மாநில அரசுகள் வகுக்கும் கொள்கைகள் மற்றும் திட்டங்களை செயற்படுத்துவதிலும் முதலிடத்தில் உள்ளது.  
கேரளாவின் 14 மாவட்டங்களிலும் சிறப்பாக செயல்பட்டுவரும் இவ்வங்கி, கேரளத்தில் செயல்பட்டுவரும் ஒரேயொரு மண்டல ஊரக வங்கியாகும். கடந்த நிதியாண்டில் 20% வளர்ச்சி அடைந்துள்ள இவ்வங்கி அடுத்த ஒன்றிரண்டு ஆண்டுகளில் தனது கிளைகளின் எண்ணிக்கையை 1000 அளவிற்கு உயர்த்த திட்டமிட்டுள்ளது.
# விக்கிப்பீடியா:Statistics/September 2015

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# கால்சியம் பார்மேட்டு

**கால்சியம் பார்மேட்டு** *(Calcium formate)* என்பது Ca(HCOO)2, என்ற மூலக்கூற்று வாய்ப்பாடு கொண்ட பார்மிக் அமிலத்தின் (HCOOH) கால்சியம் உப்பாகும். உணவுப் பொருள் தொழிலில் E238 என்ற உணவுக் கூட்டுப்பொருளாக கால்சியம் பார்மேட்டு அறியப்படுகிறது. இதனுடைய கனிமவடிவ நிலையான பார்மிகைட்டு மிகவும் அரிதாகச் சில போரான் படிவுகளில் கிடைக்கக் கூடியதாகும். கால்சியம் ஆக்சைடு அல்லது கால்சியம் ஐதராக்சைடுடன் பார்மிக் அமிலத்தைச் சேர்த்து வினைப்படுத்துவதன் மூலம் செயற்கை முறையில் கால்சியம் பார்மேட்டு தயாரிக்க முடியும்.
# கால்சியம் அசிட்டேட்டு

**கால்சியம் அசிட்டேட்டு** *(Calcium acetate)* என்பது Ca(C<sub>2</sub>H<sub>3</sub>O<sub>2</sub>)<sub>2</sub>. என்ற மூலக்கூற்று வாய்ப்பாடு கொண்ட அசிட்டிக் அமிலத்தின் (CH3COOH) கால்சியம் உப்பாகும். இதனுடைய முறைப்படியான பெயர் கால்சியம் எத்தனோயேட்டு என்றாலும் இது கால்சியம் அசிட்டேட்டு என்ற பொதுப் பெயராலேயே வழங்கப்படுகிறது. முற்காலத்தில் சுண்ண அசிட்டேட்டு என்ற பழைய பெயராலும் அழைக்கப்பட்டது. நீரிலி வடிவ கால்சியம் அசிட்டேட்டின் நீர் உறிஞ்சும் தன்மை மிகவும் அதிகம் என்பதால் ஒற்றை நீரேற்று வடிவமே (Ca(CH3COO)2•H2O) நீரிலியாக கொள்ளப்படுகிறது.
# கால்சியம் அசிட்டேட்டு

## தயாரிப்பு

பொதுவான கார்பனேட்டு பாறைகள் அல்லது சுண்ணாம்புக்கல் அல்லது மார்பிள் அல்லது முட்டை ஓடுகளில் உள்ள கால்சியம் கார்பனேட்டை ஊற வைத்து அல்லது நீர்த்த சுண்ணாம்பை வினீகரில் ஊற வைத்து கால்சியம் அசிட்டேட்டு தயாரிக்கலாம்.  
:CaCO<sub>3</sub><sub>(s)</sub> + 2CH<sub>3</sub>COOH<sub>(aq)</sub> &rarr; Ca(CH<sub>3</sub>COO)<sub>2</sub><sub>(aq)</sub> + H<sub>2</sub>O<sub>(l)</sub> + CO<sub>2</sub><sub>(g)</sub>
:Ca(OH)<sub>2</sub><sub>(s)</sub> + 2CH<sub>3</sub>COOH<sub>(aq)</sub> → Ca(CH<sub>3</sub>COO)<sub>2</sub><sub>(aq)</sub> + 2H<sub>2</sub>O<sub>(l)</sub>  
இரண்டு வினைப்பொருட்களும் பண்டைக்காலத்தில் இருந்தே கிடைக்கப் பெறுகிறது என்றாலும் இவை படிகவடிவ வேதிப்பொருட்கள் எனப் பின்னரே அறியப்பட்டன.
# கால்சியம் அசிட்டேட்டு

## பயன்கள்

• சிறுநீரக நோயால் பாதிக்கப்பட்டவர்களின் இரத்தத்தில் பாசுபேட்டு அளவு அதிகரிக்கும் போது எலும்புகள் பாதிப்படைகின்றன. கால்சியம் அசிட்டேட்டு உணவிலுள்ள பாசுபேட்டை பிணைத்து இரத்த பாசுபேட் அளவைக் கட்டுபடுத்துகிறது.  
• உணவுக் கூட்டுப்பொருளாக, நிலைநிறுத்தியாக, இடைத்தாங்கலாக உலோக அயனியாக E263 என்ற குறியீட்டுப் பெயருடன் குறிப்பாக இனிப்புகளில் பயன்படுத்தப்படுகிறது. தண்ணீர் கலந்த புளோரைடையும் இது நடுநிலையாக்குகிறது.  
• மலிவாகக் கிடைக்கும் என்பதால் கமீன் செயல்முறை வளர்ச்சியடையும் வரையிலும் அசிட்டோனை தொகுப்பு முறையில் தயாரிக்க இதுவே மூலப்பொருளாக எடுத்துக் கொள்ளப்பட்டது:
.  
:Ca(CH3COO)2 → CaCO3(s) + (CH3)2CO(v)  
• ஆல்ககாலில் கரைக்கப்பட்ட கால்சியம் அசிட்டேட்டின் நிறைவுற்ற கரைசல் அரை திண்ம நிலையில் உள்ள எரிதகு கூழ்ம ஆல்ககாலாக உருவாகிறது
.
• கால்சியம் அசிட்டேட்டை எத்தனாலுடன் கலந்தால் வெண்மையான கூழ்ம பனித்திறள் போல உருவாகும். வகுப்பறைகளில் வேதியியல் ஆசிரியர்கள் இதைப் பனிப்பந்து என உருவாக்கி விளக்குவர்.
# தஞ்சாவூர் கோடியம்மன் கோயில்

**தஞ்சாவூர் கோடியம்மன் கோயில்** (*Thanjavur kodiyamman temple*) இந்தியாவின் தமிழ்நாட்டிலுள்ள தஞ்சாவூர் நகரத்தில் அமைந்துள்ள ஓர் அம்மன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியை அடுத்து அமைந்துள்ளது.
# தஞ்சாவூர் கோடியம்மன் கோயில்

## தேவசுதான கோயில்

தஞ்சாவூர் அரண்மனை தேவசுதானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் கோடியம்மன் கோயில்

## வரலாறு

சோழ மன்னர்கள் நிசும்பசூதனியை வெற்றித்தெய்வமாகப் போற்றியுள்ளனர். விஜயாலயச் சோழன் அவ்வாறான ஒரு நிசும்பசூதனித் திருவுருவை அமைத்து அவளுக்குத் தனிக்கோயில் அமைத்ததாகக் கூறுவர். தாரகாசுரனை வதம் செய்து பராசர முனிவரின் கோரிக்கையை ஏற்று அதே கோலத்தில் நின்றபடி சாந்தாகார உருவமாகக் காட்சி தருகிறாள் கோடியம்மன்.
# தஞ்சாவூர் கோடியம்மன் கோயில்

## சன்னதிகள்

### மூலவர்

மூலவரான கோடியம்மன் சிவபெருமானை தலையில் சூடியுள்ளார். அம்மனின் வாகனமாக நந்தி அமைக்கப்பட்டுள்ளது.
# தஞ்சாவூர் கோடியம்மன் கோயில்

## சன்னதிகள்

### உற்சவர்

உற்சவராக பச்சைக்காளி, பவளக்காளி, சூலப்பிடாரி என்றழைக்கப்படுவர். பச்சைக்காளி, பவளக்காளித் திருவிழா இக்கோயிலில் சிறப்பான விழாவாகும்.
# தஞ்சாவூர் கோடியம்மன் கோயில்

## சன்னதிகள்

### பிற சன்னதிகள்

மதுரைவீரன், பூரணை பொற்கொடி உடனுறை அய்யனார், சனிபகவான், சூரியன், பைரவர் சன்னதிகள் இக்கோயிலில் அமைந்துள்ளன.
# தஞ்சாவூர் கோடியம்மன் கோயில்

## தலசிறப்பு

இக்கோயிலில் அம்மனுக்கு பூசை நடக்கும் போது, இக்கோயிலின் அருகிலுள்ள ஆனந்தவல்லி உடனுறை தஞ்சைபுரீசுவரர் கோயிலிலும் பூசை நடத்தப்படுகிறது.
# தஞ்சாவூர் கோடியம்மன் கோயில்

## உற்சவ கோடியம்மன் கோயில்

தஞ்சாவூரில் உற்சவ கோடியம்மன் கோயில் என்ற பெயரில் ஒரு கோயில் மேலவீதியில் கொங்கனேசுவரர் கோயிலுக்கு சற்று முன்பாக ஓமளிப்பிள்ளையார் கோயில் வளாகத்தினையொட்டி காணப்படுகிறது.
# விக்கிப்பீடியா:உங்களுக்குத் தெரியுமா/செப்டம்பர் 2, 2015

<div id="mp-dyk-img">  
</div>
- **பள்ளிக்கரணை சதுப்புநிலம்** சென்னையில் உள்ள ஒரே சதுப்புநிலம் ஆகும்.
- **சோவனிக கலாசாரம்** என்பது சுமார் 5,00,000 -1,25,000 காலப்பகுதியில் இந்தியத் துணைக்கண்டத்தின் சிவாலிக் பகுதியில் இருந்ததாக நம்பப்படும் ஒரு கீழைப் பழங்கற்கால கலாசாரமாகும்.
- **எரிபொருள் மின்கலங்கள்** எரிபொருளில் இருக்கும் வேதி ஆற்றலை ஆக்சிசனுடனோ வேறேதேனும் ஆக்சிசனேற்றக் காரணியுடனோ வேதிவினை புரியவைத்து மின்னாற்றலாக மாற்றுகின்றன.
# தென் இந்திய வரலாறு (நூல்)

**தென் இந்திய வரலாறு** கே.கே. பிள்ளை எழுதிய, தென் இந்தியாவின் வரலாற்றைக் கூறுகின்ற, 13 இயல்களைக் கொண்ட, நூலாகும்.
# தென் இந்திய வரலாறு (நூல்)

## முதல் தொகுதி

முதல் தொகுதியில் நாட்டின் இயற்கை அமைப்பு, வரலாற்றிற்கு முற்பட்ட காலம், பண்டைக்கால வெளிநாட்டுத் தொடர்புகள், சங்க காலம், அரசுகள் எழுந்த காலம், இந்து சமயப் புத்துயிர்ப்பு, பிற்காலச் சோழர்களும் சாளுக்கியர்களும், கடல் கடந்த தென் இந்திய நாகரிகம் என்ற உட்தலைப்புகளைக் கொண்ட ஒன்பது இயல்கள் அமைந்துள்ளன.
# தென் இந்திய வரலாறு (நூல்)

## இரண்டாம் தொகுதி

இரண்டாம் தொகுதியில் தென்னாடும் முஸ்லீம் தொடர்பும், விஜயநகரப் பேரரசுக் காலம், ஐரோப்பியரின் வருகையும் அரசியல் போராட்டங்களும், நவீன காலம் என்ற உட்தலைப்புகளைக் கொண்ட நான்கு இயல்கள் அமைந்துள்ளன.  
- 'தென் இந்திய வரலாறு', நூல்,(முதல் தொகுதி) (முதல் பதிப்பு 1958, 7ஆம் பதிப்பு 2006; பழனியப்பா பிரதர்ஸ், 25 பீட்டர்ஸ் சாலை,சென்னை)
- 'தென் இந்திய வரலாறு', நூல்,(இரண்டாம் தொகுதி) (முதல் பதிப்பு 1960, 7ஆம் பதிப்பு 2007; பழனியப்பா பிரதர்ஸ், 25 பீட்டர்ஸ் சாலை,சென்னை)
# சோழர்கள் (நூல்)

**சோழர்கள்** கே.ஏ.நீலகண்ட சாஸ்திரி எழுதிய, கே.வி.ராமன் தமிழில் மொழிபெயர்த்த, சோழர்களின் வரலாற்றைக் கூறுகின்ற, இரு தொகுதிகளாக உள்ள நூலாகும். பட விளக்க அட்டவணை நூலில் தரப்பட்டுள்ளது.
# சோழர்கள் (நூல்)

## முதல் புத்தகம்

முதல் புத்தகம் எனப்படுகின்ற முதல் தொகுதியில் ஆதாரங்கள், முற்காலக்குறிப்புகள், பண்டையத் தமிழ் இலக்கியத்தில் சோழர்கள், சங்க கால ஆட்சி முறையும் சமூக வாழ்வும், என்ற அதிகாரங்களில் தொடங்கி மூன்றாம் இராஜராஜனும் மூன்றாம் இராஜேந்திரனும் சோழர்களின் இறுதிக்காலம் என்ற தலைப்பிலான அதிகாரம் வரை 16 அதிகாரங்கள் உள்ளன.
# சோழர்கள் (நூல்)

## இரண்டாம் புத்தகம்

இரண்டாம் புத்தகம் எனப்படுகின்ற இரண்டாம் தொகுதியில், சோழர்களின் ஆட்சி முறை தொடங்கி சோழர் கலை வரையில் 17 முதல் 27 வரையிலான அத்தியாயங்கள் உள்ளன.
# அர்வல் வட்டம்

**அர்வல் வட்டம் (अरवल प्रखणड)** என்பது இந்திய மாநிலமான பீகாரின் அர்வல் மாவட்டத்தின் பிரிவுகளில் ஒன்ரறாகும்.
# அர்வல் வட்டம்

## அரசியல்

இது ஜஹானாபாத் மக்களவைத் தொகுதிக்கும், அர்வல் சட்டமன்றத் தொகுதிக்கும் உட்பட்டது.
# அர்வல் வட்டம்

## ஊர்கள்

இந்த வட்டத்துக்கு உட்பட்ட ஊராட்சி ஒன்றியங்கள்:
- சோன்வார்ஷி
- சக்ரி
- வாசில்பூர்
- கக்கர்பூர்
- பதாசி
- பியாரேசக்
- அப்கிலா
- சரோதி
- கமைனி
- ராம்பூர் வாய்னா
- பராசி
# அர்வல் வட்டம்

## இணைப்புகள்

- அர்வல் மாவட்ட அரசின் அதிகாரப்பூர்வ இணையதளம்
# படகுவீடு

ஒரு படகுவீடு]]
**படகுவீடு** என்பது, வீடாகப் பயன்படுத்துவதற்காக வடிவமைத்து உருவாக்கப்பட்ட அல்லது மாற்றியமைக்கப்பட்ட படகு ஆகும். இவற்றை மிதவைவீடுகள் எனவும் அழைக்கலாம். சில படகுவீடுகளில் இயந்திரங்கள் பூட்டப்பட்டிருப்பது உண்டு. ஆனாலும் பல படகுவீடுகள் கரையை அண்டி நிலையாக நிறுத்தப்பட்டிருப்பதுடன், சேவைகளைப் பெற்றுக்கொள்வதற்காக நிலத்துடன் இணைக்கப்பட்டிருப்பதும் வழக்கம்.  
ஆசியா, ஆப்பிரிக்கா, அமெரிக்கா, ஐரோப்பா, ஆசுத்திரேலியா என எல்லாக் கண்டங்களையும் சேர்ந்த பல்வேறு நாடுகளில் படகுவீடுகள் பயன்பாட்டில் உள்ளன. இவை வசதிகுறைந்த மக்களின் வாழிடங்களாகத் தொழிற்படும் குடிசை போன்ற படகு வீடுகள் முதல் உல்லாசப் பயணிகளுக்கான வெவ்வேறு வடிவங்களில் வடிவமைக்கப்பட்ட வீடுகள் வரை பல்வேறுபட்டுக் காணப்படுகின்றன
# தாதர் - சென்னை எழும்பூர் விரைவுவண்டி

12163/12164 **தாதர் சென்னை விரைவுவண்டி**, இந்திய இரயில்வேயினால் இயக்கப்படுகிறது. இது மும்பையின் தாதரில் தொடங்கி சென்னை எழும்பூர் வரை சென்று திரும்பும். இது 1280 கி.மீ. தொலைவை 23 மணி 15 நிமிடங்களில் கடக்கிறது.
# தாதர் - சென்னை எழும்பூர் விரைவுவண்டி

## வழித்தடம்

| நிலையக் குறியீடு | நிலையத்தின் பெயர் | தொலைவு (கி.மீ.) |  |
| --- | --- | --- | --- |
| DR | தாதர் | 0 |  |
| KYN | கல்யாண் | 45 |  |
| LNL | லோணாவளா | 119 |  |
| PUNE | புணே | 183 |  |
| SUR | சோலாப்பூர் | 447 |  |
| GR | குல்பர்கா | 560 |  |
| SDB | சகாபாத் | 586 |  |
| WADI | வாடி சந்திப்பு | 596 |  |
| YG | யாத்கிர் | 635 |  |
| SADP | சைதாப்பூர் | 658 |  |
| RC | ராய்ச்சூர் | 704 |  |
| MALM | மந்திராலயம் ரோடு | 732 |  |
| AD | ஆதோனி | 773 |  |
| GTL | குண்டக்கல் | 825 |  |
| GY | கூடி | 853 |  |
| TU | தாடிபத்ரி | 901 |  |
| YA | யெர்ரகுண்டலா | 970 |  |
| HX | கடப்பா | 1009 |  |
| RJP | ராஜம்பேட்டை | 1060 |  |
| KOU | கோடுர் | 1094 |  |
| RU | ரேனிகுண்டா | 1134 |  |
| AJJ | அரக்கோணம் | 1207 |  |
| PER | பெரம்பூர் | 1270 |  |
| MS | சென்னை எழும்பூர் | 1281 | } |
# எதிர்மறுப்பு நிறுவல்

**முரண்பாட்டு நிறுவல்** அல்லது **எதிர்மறுப்பு நிறுவல்** (*proof by contradiction*) என்பது கணித நிறுவல் முறைகளில் ஒருவகையாகும். இந்நிறுவல் முறையில், ஒரு கூற்று உண்மையானது என்பதை நிறுவ, அக்கூற்று உண்மையில்லை என எடுத்துக்கொண்டு, அதன் விளைவாக ஏற்கனவே நிறுவப்பட்ட வேறு கூற்றுகளில் முரண்பாடு ஏற்படுவதைச் சுட்டிக்காட்டுவதன் மூலம் கூற்று உண்மையாகத்தான் இருக்க வேண்டும் என நிறுவப்படுகிறது. இது **மறைமுக நிறுவல்** (*indirect proof*) எனவும் அழைக்கப்படுகிறது.  
ஆங்கிலக் கணிதவியலாளர் எதிர்மறுப்பு நிறுவலை சதுரங்க உத்தியைவிட அதிக நுண்மையானது என்கிறார்
# எதிர்மறுப்பு நிறுவல்

## எடுத்துக்காட்டுகள்

### 2 இன் வர்க்கமூலம் ஒரு விகிதமுறா எண்

’2 இன் வர்க்கமூலம் ஒரு விகிதமுறா எண்’ என்ற கூற்றை நிறுவ பழங்காலத்திலிருந்தே எதிர்மறுப்பு நிறுவல் முறை பயன்படுத்தப்பட்டு வருகிறது.  
;நிறுவல்
:2-இன் வர்க்கமூலம் ஒரு விகிதமுறா எண் அல்ல என எடுத்துக் கொள்ளப்படுகிறது.
:இந்நிலையில் 2-இன் வர்க்கமூலம் ஒரு விகிதமுறு எண்ணாக இருக்க வேண்டும்.
:விகிதமுறு எண் என்பதால், √ = *a*/*b* என (எளிய பின்ன வடிவில் எழுதலாம்.
:இப்பின்ன வடிவில் உள்ள *a* , *b* இரண்டும் முழு எண்கள்; மேலும் எளிய வடிவ பின்னம் என்பதால், குறைந்தபட்சம் இரண்டில் ஒன்று ஒற்றை எண்ணாக இருக்கும்.
:*a*/*b* = √ என்பதால், *a*<sup>2</sup> = 2*b*<sup>2</sup>.
:அதாவது *a*<sup>2</sup> ஒரு இரட்டை எண்.
:ஒரு ஒற்றை எண்ணின் வர்க்கமும் ஒற்றை எண்ணாகவே இருக்க முடியும். எனவே, இரட்டை வர்க்க எண் கொண்ட *a* ஒரு இரட்டை எண்
:a/b எளிய வடிவில் உள்ளது, மேலும் *a* ஒரு இரட்டை எண். எனவே ***b* ஒரு ஒற்றை எண்**ணாகத்தான் இருக்க வேண்டும்  
மாறாக,
:*a* இரட்டை எண்; அதனால் *a*<sup>2</sup> = 4 இன் மடங்கு. :*a*<sup>2</sup> = 2*b*<sup>2</sup> = 4 இன் மடங்கு
:இதனால் *b*<sup>2</sup> ஒரு இரட்டை எண். அதாவது ***b* ஒரு இரட்டை எண்**.  
*b* ஒற்றை எண்ணாகவும் அதே சமயம் இரட்டை எண்ணாகவும் உள்ளது. இது ஒரு முரண்பாடு.  
எனவே √ ஒரு விகிதமுறா எண் அல்ல; அது ஒரு விகிதமுறு எண்; அதனை இரு எளிய பின்ன வடிவில் எழுதலாம் என நிறுவலின் தொடக்கத்தில் எடுத்துக்கொள்ளப்பட்ட நிலை தவறு. √ ஒரு விகிதமுறா எண்ணே.  
இவ்வாறு, ‘2-இன் வர்க்கமூலம் ஒரு விகிதமுறா எண்’ என்ற கூற்று எதிர்மறுப்பு நிறுவல் முறையில் நிறுவப்படுகிறது.
# எதிர்மறுப்பு நிறுவல்

## எடுத்துக்காட்டுகள்

### செம்பக்கத்தின் நீளம்

ஒரு செங்கோண முக்கோணத்தின் செம்பக்கத்தின் நீளம், மற்ற இரு பக்கங்களின் நீளங்களின் கூட்டுத்தொகையைவிட குறைவானதாக இருக்கும். எதிர்மறுப்பு நிறுவலைப் பயன்படுத்தி இக்கூற்றை நிறுவலாம். இதற்குப் பித்தேகோரசு தேற்றம் பயன்படுத்தப்படுகிறது.  
;நிறுவல்
:செம்பக்கத்தின் நீளம் = *c*
:தாங்கு பக்கங்களின் நீளம் = *a* , *b*
:நிறுவ வேண்டிய கூற்று: *a*&nbsp;+&nbsp;*b*&nbsp;>&nbsp;*c*.  
எதிர்மறுப்பு முறையில் நிறுவ, இக்கூற்று உண்மையில்லை எனக் கொள்ள வேண்டும். அதாவது,
: *a*&nbsp;+&nbsp;*b*&nbsp;≤&nbsp;*c*.
இருபுறமும் வர்க்கம் காண
:(*a*&nbsp;+&nbsp;*b*)<sup>2</sup>&nbsp;≤&nbsp;*c*<sup>2</sup>
:*a*<sup>2</sup>&nbsp;+&nbsp;2*ab*&nbsp;+&nbsp;*b*<sup>2</sup>&nbsp;≤&nbsp;*c*<sup>2</sup>.
முக்கோணத்தின் பக்கங்களின் நீளங்களாக இருப்பதால், *a* , *b* இன் மதிப்புகள் பூச்சியத்தைவிட பெரியதாக இருக்கும்.
:ஃ *a*<sup>2</sup>&nbsp;+&nbsp;*b*<sup>2</sup>&nbsp;<&nbsp;*a*<sup>2</sup>&nbsp;+&nbsp;2*ab*&nbsp;+&nbsp;*b*<sup>2</sup>&nbsp;≤&nbsp;*c*<sup>2</sup>.
இந்தக் கடப்பு உறவைப் பின்வருமாறு சுருக்கலாம்
:***a*<sup>2</sup>&nbsp;+&nbsp;*b*<sup>2</sup>&nbsp;<&nbsp;*c*<sup>2</sup>**.  
இக்கூற்று, பித்தாகரசு தேற்ற முடிவான
:***a*<sup>2</sup>&nbsp;+&nbsp;*b*<sup>2</sup>&nbsp;=&nbsp;*c*<sup>2</sup>** உடன் முரண்படுகிறது.  
எனவே *a*&nbsp;+&nbsp;*b*&nbsp;≤&nbsp;*c* என்பது உண்மையில்லை,
*a*&nbsp;+&nbsp;*b*&nbsp;>&nbsp;*c* என்பதே சரியானது.
# வடக்கு மலபார் கிராம வங்கி

**வடக்கு மலபார் கிராம வங்கி** (**NMGB**) இந்தியாவின் கேரளத்தில் செயற்பட்டுவந்த மண்டல ஊரக வங்கியாகும். 1976ஆம் ஆண்டு மண்டல ஊரக வங்கிச் சட்டத்தின்கீழ் பட்டியலிடப்பட்ட வணிக வங்கியாகும். கேரளத்தின் கண்ணூரை தலைமையிடமாகக் கொண்டு கேரளத்தின் ஏழு மாவட்டங்களில் செயற்பட்ட இவ்வங்கி வடக்கு மலபார் பகுதி மக்களுக்கு தேவையான நிதிச் சேவைகளை வழங்கியது. 2013 சூன் 14 அன்றைய நிலவரப்படி இவ்வங்கிக்கு 222 கிளைகள் செயல்பட்டன. தெற்கு மலபார் கிராம வங்கியுடனான இணைப்பிற்கு முன்பாக, வேறு எந்த இந்திய மண்டல ஊரக வங்கியும் ஈட்டாத அளவிற்கு இலாபத்தை ஈட்டியது. இதனால் இவ்வங்கி இதர மண்டல ஊரக வங்கிகளில் இருந்து வேறுபட்டது.
# வடக்கு மலபார் கிராம வங்கி

## நிர்வாக இயக்குனர்கள்

தெற்கு மலபார் கிராம வங்கியுடன் இணைந்து கேரள கிராம வங்கியாக மாறுவதற்கு முன்பாக கீழ்க்காணும் நபர்கள் இதன் நிர்வாக இயக்குனர்களாக பணியாற்றினர்.  
- பி. மாது (தலைவர்)
- தபுன் குமார் பிரதாப்
- வி. அசோகன்
- பி. தினேஷ்
# வடக்கு மலபார் கிராம வங்கி

## இதனையும் காண்க

- NMGB இணையதளம்
# கருப்ப சேர்வை

**கருப்பசேர்வை** கொங்கு நாட்டு ஓடாநிலைக் கோட்டை பாளையக்காரர் தீரன் சின்னமலையிடம் சேர்ந்து பிரிடிஷ்காரர்களுக்கு எதிராக யுத்தம் செய்தவர். தீரன் சின்னமலையிடம் திறை வசூலிக்க வந்த சங்ககிரி திவான் மீராசாகிப்பின் படை வீரர்களை கருப்பசேர்வை விரட்டியடித்தார். மைசூர் மன்னர் திப்பு சுல்தானுடன் கூட்டணி சேர்ந்து, சின்னமலை மற்றும் கருப்பசேர்வை, கம்பெனி ஆட்சிக்கு எதிராக பெரும்படை திரட்டிப் போரிட்டனர். கம்பெனிப் படைகளுக்கு எதிராக, 1801இல் ஈரோடு காவிரிக் கரையிலும், 1802இல் ஓடாநிலைக் கோட்டையிலும், 1804-ல் அரச்சலூரிலும் நடந்த போர்களில் கருப்பசேர்வை தலைமையிலான தீரன் சின்னமலை படைகள் பெரும் வெற்றி பெற்றன.  
கள்ளிக் கோட்டையிலிருந்து பெரும் அளவில் வந்த ஆங்கிலேய பீரங்கிப் படைகள் ஓடாநிலைக் கோட்டையைத் தகர்த்து, சின்னமலையுடன் கருப்பசேர்வை கைது செய்த, ஆங்கிலேயப் படைகள் சங்ககிரிக் கோட்டையில் இருவரையும் 31 ஆகத்து 1805 அன்று தூக்கிலிட்டனர்.
# அல்பர்ட் பீரிசு

சேர் **பட்டியபதிரென்னஹெலாகே அல்பர்ட் பிரெட்ரிக் பீரிசு** (*Pattiyapathirennehelage Albert Fredrick Peries*, 12 மே 1905 - 21 செப்டம்பர் 1967) இலங்கையின் 5வது, மற்றும் 10வது நாடாளுமன்ற சபாநாயகர் ஆவார். துணை சபாநாயகராகப் பணியாற்றிய இவர் அல்பிரட் பிரான்சிஸ் மொலமூர் இறந்ததை அடுத்து சபாநாயகராகத் தேர்ந்தெடுக்கப்பட்டார்.  
இவர் புத்தளம் மாவட்டம் நாத்தாண்டியா தேர்தல் தொகுதியில் இருந்து ஐக்கிய தேசியக் கட்சியின் நாடாளுமன்ற உறுப்பினராகத் தேர்ந்தெடுக்கப்பட்டார்,  
கொழும்பு புனித யோசேப்பு கல்லூரியில் கல்வி கற்றவர். நாட்டுக்கு ஆற்றிய சேவைக்காக சேர் பட்டம் வழங்கிக் கௌரவிக்கப்பட்டார். இவரது நினைவாக வென்னப்புவையில் உள்ள விளையாட்டரங்கம் ஒன்றுக்கு இவரது பெயர் சூட்டப்பட்டுள்ளது.
# புது ஜல்பாய்குரி தொடருந்து நிலையம்

**புது ஜல்பாய்குரி தொடருந்து நிலையம்** இந்திய மாநிலமான மேற்கு வங்காளத்தின் ஜல்பாய்குரி மாவட்டத்திலுள்ள புது ஜல்பாய்குரியில் அமைந்துள்ளது. இந்திய அளவில் அதிக மக்கள் வந்து செல்லும் முதன்மையான நூறு நிலையங்களில் இதுவும் ஒன்று ஆகும்.
# புது ஜல்பாய்குரி தொடருந்து நிலையம்

## வண்டிகள்

இந்த நிலையத்தில் நின்று செல்லும் வண்டிகள்:
- திப்ருகர் ராஜ்தானி எக்ஸ்பிரஸ்
- தார்ஜிலிங் மெயில்
- திப்ருகர் - கன்னியாகுமரி விவேக் எக்ஸ்பிரஸ்
# ஜல்பாய்குரி மாவட்டம்

வடக்கில் அமைந்த ஜல்பாய்குரி மாவட்டம் - **எண் 2**]]  
**ஜல்பாய்குரி மாவட்டம்** , இந்தியாவின் மேற்கு வங்காள மாநிலத்தின் 23 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் ஜல்பைகுரி ஆகும். தீஸ்தா ஆறு இம்மாவட்டத்தில் பாய்கிறது. இம்மாவட்டம் ஜல்பைகுரி கோட்டத்தில் உள்ளது.  
ஜல்பாய்குரி மாவட்டத்தின் தலைமையகம் இந்திய நகரமான ஜல்பாய்குரி ஆகும். இது வட வங்காளத்தின் பிரதேச தலைமையகமாகும். மேலும் சுற்றுலா, காடு, மலைகள், தேயிலைத் தோட்டங்கள், வணிகமயமாக்கல் என்பவற்றினால் சிறப்புற விளங்குகிறது.
# ஜல்பாய்குரி மாவட்டம்

## பெயரின் தோற்றம்

ஜல்பாய்குரி என்ற பெயர் ஜல்பாய் என்ற வங்காள மொழி வார்த்தையாகும். இது "இடலை" என்று பொருள்படும். இந்த மாவட்டத்தில் 1900 களில் இடலை மரங்கள் அதிகளவில் காணப்பட்டதால் இப்பெயர் வந்திருக்கலாம் என்று கருதப்படுகிறது. குரி என்ற பின்னொட்டு வார்த்தைக்கு "இடம்" என்ற பொருள்படும். இந்தப் பெயர் முழு பிராந்தியத்தின் முதன்மை தெய்வமான ஜல்பேஷ் (சிவா) உடன் தொடர்புபடுத்தப்படலாம்.
# ஜல்பாய்குரி மாவட்டம்

## வரலாறு

ஜல்பாய்குரி மாவட்டம் மேற்கு தூர்கள் மற்றும் கிழக்கு மொராங்கின் முக்கிய பகுதியை உள்ளடக்கியது. சைலன் டெப்நாத்தின் கூற்றுப்படி, இந்த பகுதி பண்டைய காலத்தில் கம்ரூப் இராச்சியத்தின் ஒரு பகுதியாக இருந்தது. ஏழாம் நூற்றாண்டின் நடுப்பகுதியில் இருந்து இது காமதாபூர் இராச்சியத்தின் ஒரு பகுதியாக மாறியது. காமதாபூரின் ஐந்து பண்டைய தலைநகரங்களில் மூன்று புவியியல் ரீதியாக ஜல்பாய்குரி மாவட்டத்தில் இருந்தன என்று குறிப்பிடுகிறார். 1947 ஆம் ஆண்டின் பிரிவினையின் போது, ஜல்பாய்குரி மாவட்டத்தின் தெற்கே 5 காவல் நிலையங்கள் துண்டிக்கப்பட்டு அப்போதைய கிழக்கு பாகிஸ்தானுடன் (இப்போது வங்காளதேசம்) சேர்க்கப்பட்டது.
# ஜல்பாய்குரி மாவட்டம்

## புவியியல்

ஜல்பாய்குரி என்பது மேற்கு வங்கத்தின் ஒரு பகுதியாகும். இது வங்கதேசத்தின் வடக்கே அமைந்துள்ளது. மேற்கு வங்கத்தின் வடக்கு பகுதியில் அமைந்துள்ள இந்த மாவட்டம் முறையே வடக்கு மற்றும் தெற்கில் பூட்டான் மற்றும் வங்காளதேசத்துடன் சர்வதேச எல்லைகளையும், மேற்கில் டார்ஜிலிங் மலைகளையும், கிழக்கில் அலிதாபூர் மாவட்டம், கூச் பெகார் மாவட்டத்தையும் கொண்டுள்ளது.  
பாதுகாக்கப்பட்ட தேசிய பகுதிகளில் கோருமாரி தேசிய பூங்கா மற்றும் சப்ராமரி வனவிலங்கு சரணாலயம் ஆகியவை அடங்கும்.
# ஜல்பாய்குரி மாவட்டம்

## காலநிலை

ஜல்பாய்குரி தென்கிழக்கு ஆசிய வலயத்தின் பருவமழை காலநிலையை கொண்டது. மே மாதம் இந்த பிராந்தியத்தின் வெப்பமான மாதமாகும். மே மாதத்தில் 32 சராசரியாக அதிகபட்சமாக 32&nbsp;°C ஆகவும், குளிர் மாதமான சனவரி மாதத்தில் 11&nbsp;°C வெப்பநிலையும் காணப்படும். பதிவு செய்யப்பட்ட அதிகபட்ச வெப்பநிலை 40&nbsp;°C ஆகும். குறைந்த பட்ச வெப்பநிலை 2&nbsp;°C ஆகும். இந்த மாவட்டத்தின் சராசரி ஆண்டு ஈரப்பதம் 82% வீதம் ஆகும். ஆண்டின் சராசரி மழைவீழ்ச்சி 3160 மி.மீ ஆகும். இடியுடன் கூடிய மழை என்பது மே மாதத்தில் பொதுவான வானிலை நிகழ்வு ஆகும்.
# ஜல்பாய்குரி மாவட்டம்

## பொருளாதாரம்

ஜல்பாய்குரி 2530.63 சதுர கிலோமீற்றருக்கு அதிகமான விவசாய பகுதிகளை கொண்டது. ஜல்பாய்குரி மாவட்டத்தின் ஆதிக்கம் செலுத்தும் விவசாய பொருட்கள் சணல் மற்றும் புகையிலை என்பனவாகும். மாரி காலத்திற்கு முன்னும், பின்னும் நெற்பயிர்ச் செய்கை நடைபெறுகிறது. தேங்காய், கருப்பு மிளகு என்பன பொதுவான தோட்ட பயிர்கள் ஆகும். மேலும் இங்கு காய்கறி, கடுகு, உருளைக்கிழங்கு சாகுபடி அதிகரித்து வருகிறது. போரோ நெல் மற்றும் உருளைக்கிழங்கு சாகுபடியில் புரட்சிகர முறைகள் பயன்படுத்தப்படுகின்றன. ஆனால் நவீன தொழில்நுட்பத்தை பயன்படுத்தாததால், ஏராளமான விவசாயிகள் இன்னும் பாரம்பரிய தொழில்நுட்பத்தை நம்பியுள்ளனர். சாகுபடி செய்யக்கூடிய நிலத்தில் 33% மட்டுமே பாசனத்திற்காக உருவாக்கப்பட்டுள்ளது.
# ஜல்பாய்குரி மாவட்டம்

## புள்ளிவிபரங்கள்

2001 ஆம் ஆண்டின் சனத்தொகை கணக்கெடிப்பின்படி, ஜல்பாய்குரி மாவட்டத்தில் 3,869,675 மக்கள் வசிக்கின்றனர். இந்தியாவின் 640 மாவட்டங்களில் 66 வது இடத்தைப் பெறுகின்றது. மாவட்டத்தில் சதுர கிலோமீட்டருக்கு 621 மக்கள் அடர்த்தி உள்ளது. 2001-2011 ஆண்டு வரையிலான காலப்பகுதியில் சனத்தொகை வளர்ச்சி விகிதம் 33.77% ஆகும். மக்களின் கல்வியறிவு 79.79% ஆகும். கோருமாரா தேசிய பூங்கா தவிர, மாவட்டத்தில் சப்ராமரி வனவிலங்கு சரணாலயமும் உள்ளது.
# ஜல்பாய்குரி மாவட்டம்

## அரசியல்

இது ஜல்பாய்குரி மக்களவைத் தொகுதிக்கு உட்பட்டது ஆகும் .
# ஜல்பாய்குரி மாவட்டம்

## ஆட்சிப் பிரிவுகள்

- ஜல்பாய்குரி சர்தார்
- மல்
# 1727

**1727** (MDCCXXVII) ஒரு புதன்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.
# 1727

## நிகழ்வுகள்

முற்றுகை]]
- பெப்ரவரி - எசுப்பானியா ஜிப்ரால்ட்டரை மீளக் கைப்பற்றும் நோக்கோடு அதனை முற்றுகையிட்டது.
- சூன் 11 - இரண்டாம் ஜார்ஜ் மன்னரின் இறப்பை அடுத்து வேல்சு இளவரசர் ஜார்ஜ் பெரிய பிரித்தானியாவின் மன்னரானார்.
- செப்டம்பர் 8 - இங்கிலாந்தின் பர்வெல் கிராமத்தில் இடம்பெற்ற ஒரு களியாட்டவிழாவில் தீப்பற்றியதில் பெருமளவு சிறுவர்கள் உட்பட 78 பேர் உயிரிழந்தனர்.
- நவம்பர் 9 - எசுப்பானியா, பிரான்சு, இங்கிலாந்து ஆகியன செவீயாவில் உடன்பாட்டை எட்டின.
- நவம்பர் 18 - பாரசீகத்தின் தாசுரிசு மாகாணத்தில் நிலநடுக்கம் ஏற்பட்டதில் 77,000 பேர் உயிரிழந்தனர்.
- ஆமிசு மக்கள் வட அமெரிக்காவிற்கு குடிபெயர்ந்தனர்.
- 1727-1800 - லெப். கேணல் பிரான்சிஸ்கோ டெ மெல்லோ பால்கெட்டா என்பவர் காப்பி விதைகளை பிரேசிலுக்குக் கடத்தினார்.
# 1727

## இறப்புகள்

- மார்ச் 20 - சர் ஐசாக் நியூட்டன், பிரித்தானிய அறிவியலாளர் (பி. 1642)
# குவஹாட்டி தொடருந்து நிலையம்

**குவஹாட்டி தொடருந்து நிலையம்**, இந்தியா மாநிலமான அசாமின் குவஹாட்டியில் உள்ளது. இது இந்திய இரயில்வேயின் வடகிழக்கு மண்டலத்தின் நிர்வாகத்தில் உள்ளது.
# குவஹாட்டி தொடருந்து நிலையம்

## இணைப்புகள்

- நிலையத்தை பற்றிய விவரங்கள்
# கண்ணூர் லோகேஷ் ராகுல்

**கே. எல். ராகுல்** என அழைக்கப்படும் **கன்னூர் லோகேசு ராகுல்** (*Kannaur Lokesh Rahul*, பிறப்பு: 18 ஏப்ரல் 1992),இந்தியத் துடுப்பாட்ட அணி வீரர் ஆவார். இவர் கருநாடக துடுப்பாட்ட அணிக்காக உள்ளூர்ப் போட்டிகளில் விளையாடி வருகிறார். வலக்கைத் துடுப்பாட்டக் காரரான இவர் சிலவேளைகளில் குச்சக் காப்பாளராகவும் விளையாடுகிறார். ராகுல் 19-வயதிற்குட்பட்டவர்களுக்கான உலகக்கிண்ணப் போட்டியில் இந்திய அணிக்காக விளையாடினார். 2013 ஆம் ஆண்டில் இவர் பெங்களூர் ராயல் சேலஞ்சர்ஸ் அணியில் ஐபிஎல் தொடரில் விளையாடினார். 2014 இல் சன்ரைசர்ஸ் ஐதராபாத் அணிக்காக விளையாடினார். 2018 இந்தியன் பிரீமியர் லீக் போட்டிகளில் இவர் கிங்சு இலெவன் பஞ்சாபு அணிக்காக விளையாடி வருகிறார்.  
ராகுலின் முதல் முதல் தரத் துடுப்பாட்டம் ஆத்திரேலிய அணிக்கு எதிராக மெல்பேர்ணில் நடந்த 2014-15 தேர்வுத் தொடராகும் .சிட்னியில் நடந்த இரண்டாவது தேர்வு ஆட்டத்தில் 110 ஓட்டங்கள் எடுத்தார். 2016 ஆம் ஆண்டில் சிம்பாப்வே, அராரே விளையாட்டு சங்கம் மைதானத்தில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். இந்தப் போட்டியில் இறுதிவரை ஆட்டமிழக்காமல் 100* ஓட்டங்கள் எடுத்தார். இதன் மூலம் அறிமுகப் போட்டியில் நூறு ஓட்டங்கள் அடித்த முதல் இந்தியர் எனும் சாதனையைப் படைத்தார். தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டி ஆகிய முன்ன்று வடிவங்களிலும் நூறு அடித்த மூன்றாவது இந்தியர் எனும் சாதனையைப் படைத்தார். ஆகஸ்டு 27, 2016 இல் மேற்கிந்தியத்தீவுகள் துடுப்பாட்ட அணிக்கு எதிரான பன்னாட்டு இருபது20 போட்டியில் 51 பந்துகளில் இறுதிவரை ஆட்டமிழக்காமல் 110* ஓட்டங்களை எடுத்தார். இதன்மூலம் பன்னாட்டு இருபது20 போட்டியில் அதிக ஓட்டங்கள் எடுத்த இந்திய வீரர் எனும் சாதனையைப் படைத்தார். அனைத்துவிதமான வடிவ துடுப்பாட்டப் போட்டிகளிலும் *பவுண்டரி* அடித்து நூறு அடித்த ஒரே சர்வதேச வீரர் எனும் சாதனையைப் படைத்தார். இந்தியன் பிரீமியர் லீக் போட்டித் தொடரில் டெல்லி டேர்டெவில்ஸ்கு எதிரான போட்டியில் 14 பந்துகளில் 50 ஓட்டங்கள் எடுத்தார். இதன்மூலம் குறைவான பந்துகளில் 50 ஓட்டங்கள் எடுத்தவர் எனும் சாதனையைப் படைத்தார்.
# கண்ணூர் லோகேஷ் ராகுல்

## ஆரம்பகால வாழ்க்கை

ராகுல் ஏப்ரல் 18, 1992 ஆம் ஆண்டில் பெங்களூருவில் பிறந்தார். இவரின் தந்தை கே. என். லோகேஷ் , தாய் ராஜேஷ்வரி. இவரின் தந்தை சூரத்கலிள்ள கருநாடக தேசியத் தொழிநுட்பக் கழகத்தில் பேராசிரியராகவும், பொறுப்பு இயக்குநராகவும் பணியாற்றுகிறார். இவரின் தாய் மங்களூர் பலகலைக் கழகத்தில் வராலாற்றுத் துறை பேராசிரியராக உள்ளார்.
# கண்ணூர் லோகேஷ் ராகுல்

## உள்ளூர்ப் போட்டிகள்

இவர் கருநாடகம் மாநில அணிக்காக 2010 ஆம் ஆண்டுமுதல் முதல் தரத் துடுப்பாட்டப் போட்டிகளில் விளையாடி வருகிறார். 2010 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத்தில் விளையாடினார். 2013 இந்தியன் பிரீமியர் லீக் போட்டிகளில் பெங்களூர் ராயல் சேலஞ்சர்ஸ் அணிக்காக அறிமுகமானார்.  
2016 ஆம் ஆண்டில் இந்திய அணி சிம்பாப்வேயில் சுற்றுப் பயணம் செய்து விளையாடியது.அராரே துடுப்பாட்ட மைதானத்தில் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் நூறு ஓட்டங்கள் அடித்ததன் மூலம் அறிமுகப் போட்டியில் நூறு ஓட்டங்கள் எடுத்த முதல் இந்திய வீரர் எனும் சாதனை படைத்தார். அதே தொடரில் பன்னாட்டு இருபது20 போட்டியிலும் அதே அணிக்கு எதிராக விளையாடினார்.  
2016 ஆம் ஆண்டில் இந்திய அணி மேற்கிந்தியத் தீவுகளில் சுற்றுப் பயணம் செய்து நான்கு தேர்வுத் துடுப்பாட்டப் போட்டிகளில் விளையாடியது. ஜமைக்காவில் நடைபெற்ற இரண்டாவது தேர்வுத் துடுப்பாட்டப் போட்டியில் இவர் 158 ஓட்டங்களை எடுத்தார். இதன் மூலம் மேற்கிந்தியத் தீவில் இந்திய வீரர் ஒருவர் தனது முதல் போட்டியிலேயே நூறு ஓட்டங்கள் எடுத்த வீரர் எனும் சாதனை படைத்தார். அமெரிக்க ஐக்கிய நாட்டில் நடைபெற்ற முதல் பன்னாட்டு இருபது20 போட்டியில் இவர் 46 பந்துகளில் நூறு ஓட்டங்களை அடித்தார். இதன்மூலம் அதி வேகமாக நூறு ஒட்டங்கள் அடித்த இந்திய வீரர் எனும் சாதனை படைத்தார். இருந்த போதிலும் இந்திய அணி தோல்வியடைந்தது.  மேலும் தான் விளையாடிய முதல் ஒருநாள் மற்றும் தேர்வுப் போட்டிகளில் நூறுகள் அடித்த ஒரே வீரர் எனும் சாதனையினைப் படைத்துள்ளார்.  
மூன்று துடுப்பாட்ட வடிவங்களிலும் அதி விரைவாக நூறு ஓட்டங்களை 20 போட்டிகளிலேயே எடுத்தவர் எனும் சாதனை படைத்தார். இதற்கு முன்பாக அகமது செஷாத் 76 போட்டிகளில் இந்தச் சாதனியினைப் படைத்தார். பன்னாட்டு இருபது20 போட்டிகளில் நான்காவது அல்லது அதற்கும் அதிகமான வீரராக களம் இறங்கி நூறு ஓட்டங்கள் எடுத்த முதல் வீரர் ஆவார். சூலை 3, 2018 ஆம் ஆண்டில் இங்கிலாந்து துடுப்பாட்ட அணிக்கு எதிராக இவர் இந்தச் சாதனையினைப் படைத்தார். மேலும் பன்னாட்டு இருபது20 போட்டியில் ஹிட் விக்கெட் ஆன முதல் இந்திய வீரரும் இவர் ஆவார்.  
காபி வித் கரண் எனும் நிகழ்ச்சியில் ஹர்திக் பாண்ட்யா உடன் கல்ந்துகொண்டு சர்ச்சைக்குரிய வகையில் பேசியதற்காக சனவரி 11, 2019 இல் இந்தியத் துடுப்பாட்ட அவை இருவரையும் தற்காலிகமாக அணியில் இருந்து நீக்க்கியது. அதற்கு முன்பாக ஆத்திரேலிய அணிக்கு எதிரான ஒருநாள் பன்னாட்டுத் துடுப்பாட்டத் தொடரில் இவர் இடம்பெற்றிருந்தார். மேலும் இந்திய அணி நியூசிலாந்தில் சுற்றுப் பயணம் செய்து விளையாடத் திட்டமிருந்தது இந்த இரு தொடர்களுலும் இருந்து இவர் அணியில் இருந்து நீக்கப்பட்டார். சனவரி 24, 2019 இல் இவரின் தடை நீக்கப்பட்டது.
# கண்ணூர் லோகேஷ் ராகுல்

## இந்தியன் பிரீமியர் லீக்

2013 இந்தியன் பிரீமியர் லீக் போட்டித் தொடரில் பெங்களூர் ராயல் சேலஞ்சர்ஸ் அணியில் குச்சக் காப்பாளர் மற்றும் மட்டையாளராக விளையாடினார். 2014 இந்தியன் பிரீமியர் லீக் போட்டித் தொடரில் சன்ரைசர்ஸ் ஐதராபாத் அணி இவரை 1 கோடி ரூபாய் மதிப்பில் ஏலத்தில் எடுத்தது. 2016 இந்தியன் பிரீமியர் லீக் போட்டியில் இவர் மீண்டும் பெங்களூர் ராயல் சேலஞ்சர்ஸ் அணிக்காக விளையாடினார். பின் 2018 இந்தியன் பிரீமியர் லீக் போட்டியில் கிங்சு இலெவன் பஞ்சாபு அணி இவரை 11 கோடி ரூபாய் மதிப்பில் இவரை ஏலத்தில் எடுத்தது. இதன் முதல் போட்டியில் டெல்லி டேர்டெவில்ஸ்கு எதிரான போட்டியில் 14 பந்துகளில் 50 ஓட்டங்கள் எடுத்தார். இதன்மூலம் குறைவான பந்துகளில் 50 ஓட்டங்கள் எடுத்தவர் எனும் சாதனையைப் படைத்தார்.
# கண்ணூர் லோகேஷ் ராகுல்

## பன்னாட்டு சதங்கள்

### தேர்வு சதங்கள்

| கே.எல். ராகுலின் தேர்வு சதங்கள் |  |  |  |  |  |  |
| --- | --- | --- | --- | --- | --- | --- |
| **1** | 110 | 2 | சிட்னி, ஆத்திரேலியா | சிட்னி கிரிக்கெட் மைதானம் | 2015 | சமம் |
| **2** | 108 | 4 | கொழும்பு, இலங்கை | பி. சாரா ஓவல் | 2015 | வெற்றி |
# I

**I** (**ஐ**) என்பது சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கில் ஒன்பதாவது எழுத்தும் மூன்றாவது உயிரெழுத்தும் ஆகும். உரோம எண்களில் I என்பது ஒன்றைக் குறிக்கும்.
# I

## ஆங்கிலத்தில்

ஆங்கிலத்தில் கூடுதலாகப் பயன்படுத்தப்படும் ஐந்தாவது எழுத்து i ஆகும்.  
ஆங்கிலத்தில் தன்மைப் பெயரான I என்பது, எப்போதும் ஆங்கிலப் பேரெழுத்து Iஆலேயே குறிக்கப்படும். இது ஐ என்று பலுக்கப்படும்.
# I

## கணிதத்திலும் அறிவியலிலும்

கணிதத்தில், அலகுக் கற்பனை எண்ணைக் குறிக்க <math>i</math> பயன்படுத்தப்படுகின்றது. அலகுத் தாயத்தைக் குறிக்க I பயன்படுத்தப்படுகின்றது. காட்டீசியன் ஆள்கூற்று முறைமையில் எட்சு அச்சின் திசையிலான அலகுக் காவி தடித்த ***i***ஆல் குறிப்பிடப்படும்.  
இயற்பியலில், மின்னோட்டம், செறிவு, சடத்துவத் திருப்பம் என்பவற்றைக் குறிக்க I பயன்படுத்தப்படுகின்றது.  
வேதியியலில், அயடீனின் வேதிக் குறியீடு I ஆகும்.
# I

## தொடர்புடைய எழுத்துகளும் ஒத்த வரியுருக்களும்

- İ i : புள்ளியிட்ட இலத்தீன் எழுத்து i
- I ı : புள்ளியடாத இலத்தீன் எழுத்து i
- І і : மென்புள்ளியிட்ட சிரில்லிய எழுத்து i
- И и : சிரில்லிய எழுத்து i
- י : எபிரேய எழுத்து இயோது
- ㅣ : அங்குல் எழுத்து i
- : கிடை எழுத்துமுறையில் போப்போமோபோ எழுத்து i
- Ι ι : கிரேக்க எழுத்து அயோற்றா
# பூர்வோத்தர் சம்பர்க் கிராந்தி விரைவுவண்டி

**பூர்வோத்தர் சம்பர்க் கிராந்தி விரைவுவண்டி** என்பது இந்திய இரயில்வேயினால் இயக்கப்படுகின்ற விரைவுவண்டி ஆகும். இது சம்பர்க் கிராந்தி விரைவுவண்டி வகையைச் சேர்ந்தது. இது அசாமின் குவஹாட்டியில் இருந்து, புது தில்லி வரை சென்று திரும்பும். இது 1974 கி.மீ. தொலைவைக் கடக்கிறது.
# பூர்வோத்தர் சம்பர்க் கிராந்தி விரைவுவண்டி

## விவரங்கள்

| 12501 | குவாஹாட்டி – புது தில்லி | 06:00 | 13:00 | திங்கள், புதன், சனி |
| --- | --- | --- | --- | --- |
| 12502 | புது தில்லி – குவாஹாட்டி | 23:45 | 08:15 | புதன், வியாழன், ஞாயிறு |
# பூர்வோத்தர் சம்பர்க் கிராந்தி விரைவுவண்டி

## விவரங்கள்

### வழித்தடம்

| நிலையத்தின் குறியீடு | நிலையத்தின் பெயர் | தொலைவு (கி.மீ.) |  |
| --- | --- | --- | --- |
| GHY | குவாஹாட்டி | 0 |  |
| GLPT | கோல்பாரா | 129 |  |
| NBQ | புது பாங்காய்காவோன் | 209 |  |
| NJP | புது ஜல்பாய்குரி | 486 |  |
| KIR | கட்டிஹார் சந்திப்பு | 687 |  |
| ALD | அலாகாபாத் | 1341 |  |
| CNB | கான்பூர் சென்ட்ரல் | 1535 |  |
| NDLS | புது தில்லி | 1974 | } |
# பூர்வோத்தர் சம்பர்க் கிராந்தி விரைவுவண்டி

## இணைப்புகள்

- வண்டியின் வழித்தட விவரங்கள்
# திருவனந்தபுரம் ராஜதானி விரைவுவண்டி

**திருவனந்தபுரம் ராஜதானி விரைவுவண்டி**, இந்திய இரயில்வேயினால் இயக்கப்படுகின்ற ராசதானி விரைவுவண்டியாகும். இது கேரளத்திலுள்ள திருவனந்தபுரம் சென்ட்ரல் முதல் தில்லியின் ஹசரத் நிசாமுத்தீன் வரை சென்று திரும்பும். இது 2,848 கி.மீ. பயணிக்கிறது.
# திருவனந்தபுரம் ராஜதானி விரைவுவண்டி

## விவரங்கள்

| 12431 | திருவனந்தபுரம் – ஹசரத் நிசாமுத்தீன் | 19:15 | 16:55 | திங்கள், வியாழன், வெள்ளி |
| --- | --- | --- | --- | --- |
| 12432 | ஹசரத் நிசாமுத்தீன் – திருவனந்தபுரம் | 23:45 | 08:15 | புதன், வியாழன், ஞாயிறு |
# திருவனந்தபுரம் ராஜதானி விரைவுவண்டி

## விவரங்கள்

### வழித்தடம்

| நிலையத்தின் குறியீடு | நிலையத்தின் பெயர் | தொலைவு (கி.மீ.) |  |
| --- | --- | --- | --- |
| TVC | திருவனந்தபுரம் சென்ட்ரல் | 0 |  |
| QLN | கொல்லம் | 65 |  |
| ALLP | ஆலப்புழா | 149 |  |
| ERS | எர்ணாகுளம் | 206 |  |
| TCR | திருச்சூர் | 280 |  |
| SRR | ஷொறணூர் | 313 |  |
| CLT | கோழிக்கோடு | 399 |  |
| CAN | கண்ணூர் | 488 |  |
| MAJN | மங்களூர் | 625 |  |
| UD | உடுப்பி | 706 |  |
| KAWR | கார்வார் | 973 |  |
| MAO | மட்காவ் | 1055 |  |
| SWV | சாவந்தவாடி ரோடு | 1165 |  |
| RN | ரத்னாகிரி | 1390 |  |
| PNVL | பன்வேல் | 1752 |  |
| BSR | வசை ரோடு | 1819 |  |
| BRC | வடோதரா | 2163 |  |
| KOTA | கோட்டா | 2691 |  |
| NZM | ஹசரத் நிசாமுத்தீன் | 3149 | } |
# திருவனந்தபுரம் ராஜதானி விரைவுவண்டி

## இணைப்புகள்

- வண்டியின் வழித்தட விவரங்கள்